Dammartin-en-Goële

Dammartin-en-Goële er en kommune i departementet Seine-et-Marne i regionen Île-de-France. Kommunen ligger ca. 30 km nordøst for sentrum av Paris, og ti kilometer fra Paris' hovedflyplass, Charles de Gaulle internasjonale lufthavn. Innbyggerne i kommunen kalles for Dammartinois.

 Historie 
Navnet Dammartin stammer fra Domnus Martinus, Martin av Tours, som kristnet regionen på 300-tallet.

Den første greve av Dammartin som er kjent fra historieske nedtegnelser var en viss Hugh, som tok kontroll over landsbyen på 900-tallet. Men senere overtok en annen slekt overherredømmet. Renaud I, greve av Dammartin (død 1227), var med i den koalisjon som ble knust av kong Filip August i slaget ved Bouvines (1214). Han hadde to arvinger, hvorav den eldre, Maud (Matilda eller Mahaut), giftet seg med Philip Hurepel, sønn av Filip August, og den andre, Alix, giftet seg med Jean de Trie, i hvjs linje grevskapet ble gjenforent etter Filip Hurepels sønns Alberics død.

Ved arv gikk grevskapet over til husene Fayel og Nanteuil, og på 1400-tallet ble det ervervet av Antoine de Chabannes (død 1488), en av kong Karl VIIs nærmeste, da han giftet seg med Marguerite, arving etter Reynald V av Nanteuil-Aci og Marie av Dammartin. Denne Antoine de Chabannes, greve av Dammartin på grunn av hustruen, kjempet under Jeanne d'Arcs fane, ble en leder for de såkalte ecorcheurs, tok del i krigen mot Ludvig XI, og deretter for ham mot burgunderne. Stiftskirken i Dammartin ble stiftet av ham i 1480, og hans grav er der.

I 1632 ble grevskapet konfiskert av  Ludvig XIII og gitt til prinsene av Condé.

 Befolkningsutvikling 
Antall innbyggere i kommunen Dammartin-en-Goële

 Referanser 
 Kommunedata fra INSEE

 Eksterne lenker 

 Kommunedata INSEE

Dammartin-en-Goële